CELEX: C2006/294/51
Language: fi
Date: 2006-12-02 00:00:00
Title: Asia C-395/06: Ennakkoratkaisupyyntö, jonka Tribunal Supremo — Sala Primera Civil (Espanja) on esittänyt 22.9.2006 — Entidad de Gestión de Derechos de los Productores Audiovisuales (EGEDA) v. Al Rima, S.A.

2.12.2006   
            
            
               FI
            
            
               Euroopan unionin virallinen lehti
            
            
               C 294/29
            
         Ennakkoratkaisupyyntö, jonka Tribunal Supremo — Sala Primera Civil (Espanja) on esittänyt 22.9.2006 — Entidad de Gestión de Derechos de los Productores Audiovisuales (EGEDA) v. Al Rima, S.A.
   (Asia C-395/06)
   (2006/C 294/51)
   Oikeudenkäyntikieli: espanja
   Ennakkoratkaisua pyytänyt tuomioistuin
   Tribunal Supremo — Sala Primera Civil
   Pääasian asianosaiset
   
      Kantaja: Entidad de Gestión de Derechos de los Productores Audiovisuales (EGEDA)
   
      Vastaaja: Al Rima, S.A.
   Ennakkoratkaisukysymykset
   
               ”1)
            
            
               Onko se, että satelliitin välityksellä tai maitse vastaanotettuja televisiosignaaleja lähetetään edelleen kaapeleitse hotellihuoneisiin sijoitettuihin televisiovastaanottimiin, yleisölle välittämistä, johon on sovellettava 22.5.2001 annetun Euroopan parlamentin ja neuvoston direktiivin 2001/29/EY 3 artiklan 2 kohdassa (1) säädettyä äänitetuottajien ja elokuvien ensimmäisten tallenteiden tuottajien oikeuksien suojaa koskevien kansallisten lainsäädäntöjen yhdenmukaistamista?
            
         
               2)
            
            
               Onko 22.5.2001 annetulla Euroopan parlamentin ja neuvoston direktiivillä 2001/29/EY säädetyn, äänitetuottajien ja elokuvien ensimmäisten tallenteiden tuottajien oikeuksien suojan kanssa yhteensopimatonta, että hotellihuoneen tai sitä vastaavan tilan katsotaan olevan yksityinen koti, minkä seurauksena yleisölle välittämisenä ei pidetä hotellin tai vastaavan laitoksen ennalta vastaanottamien televisiosignaalien välittämistä televisiovastaanottimien avulla?
            
         
               3)
            
            
               Voidaanko 22.5.2001 annetussa Euroopan parlamentin ja neuvoston direktiivissä 2001/29/EY säädetyn, äänitetuottajien ja elokuvien ensimmäisten tallenteiden tuottajien oikeuksien suojan kannalta arvioiden hotellihuoneeseen tai sitä vastaavaan tilaan sijoitetun televisiovastaanottimen avulla tapahtuvaa, hotellin tai vastaavan laitoksen ennalta vastaanottamien televisiosignaalien välittämistä pitää yleisölle välittämisenä sillä perusteella, että välittämisestä hyötyvä yleisö vaihtuu?”
            
         
      (1)  Tekijänoikeuden ja lähioikeuksien tiettyjen piirteiden yhdenmukaistamisesta tietoyhteiskunnassa 22.5.2001 annettu Euroopan parlamentin ja neuvoston direktiivi 2001/29/EY (EYVL L 167, s. 10).